《横吹曲辞。折杨柳》
唐代·沈佺期

玉窗朝日映，罗帐春风吹。拭泪攀杨柳，长条宛地垂。

白花飞历乱，黄鸟思参差。妾自肝肠断，旁人那得知。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。